Οι ηχογραφήσεις αυτές γίνανε το Σεπτέµβρη του 2018, σε ένα δεκαήμερο ταξίδι στην Αλβανία, που 
κάναμε µε την παρέα µας, για να εξερευνήσουµε µια μουσική που αγαπάμε. Το ταξίδι µας ξεκίνησε 
από το Αργυρόκαστρο, κάνοντας και ένα πέρασμα απο τη Δερβιτσάνη. Έπειτα περάσαμε µέσα από 
την Πρεμετή για να φτάσουμε στην Κορυτσά, όπου μείναμε κάποιες μέρες και επισκεφτήκαµε και 
τη γειτονική Ντρενόβα. 


Η παρέα αρχικά στο Αργυρόκαστρο/Δερβιτσάνη/Πρεµετή απαρτιζόταν από τον Δημήτρη, την 
Δάφνη, τον Θάνο και την Αλεξάνδρα ενώ μετέπειτα στην Κορυτσά και την Ντρενόβα προστέθηκαν 
σε αυτήν η Άρτεμις, ο Σταμάτης, η Νατάσα και ο Γιάννης. Στις ηχογραφήσεις ακούγονται συχνά τα 
µέλη της παρέας µας να συμμετέχουν μουσικά είτε τραγουδώντας, είτε παίζοντας κάποιο όργανο 
(κλαρίνο, λαούτο, ντέφι, βιολί). Είναι απαραίτητο να επισηµάνουµε πάνω σε αυτό οτι η καταγραφή 
αυτή δεν έχει την πρόθεση να είναι µια "ακαδημαϊκή" επιτόπια μουσική καταγραφή των ανθρώπων 
που συναντήσαμε στο συγκεκριµένο ταξίδι στην Αλβανία, αλλά είναι η καταγραφή της ίδιας της 
εμπειρίας του ταξιδιού. Αυτό που τελικά καταγράφεται εἶναι η αλληλεπίδραση µας µε τα άτοµα και 
το περιβάλλον τους σε ένα γλέντι, σε ένα µάθηµα, σε µια πρόβα. Οι ηχογραφήσεις αυτές είναι ένας 
τρόπος για να μάθουμε εμείς, αλλά και να καταγράψουµε και να μοιραστούμε ότι γνωρίσαμε από 
αυτή την πλούσια μουσική και τραγουδιστική παράδοση. 


Ευχαριστούμε όλους τους ανθρώπους που µας ανοίξανε τις καρδιές τους και τα σπίτια τους και µας 
δέχτηκαν µε αγάπη και ιδιαίτερα τους Αγκίμ, Τελάντο, Εράλντο και Αγκρόν που µας υποδέχτηκαν 
στην Κορυτσά και µας έμαθαν την ντόπια μουσική της. Ευχαριστούμε τον Κρίστο που µας 
φιλοξένησε στο Αργυρόκαστρο και τους Γκρούπι Αργκιρό που μοιράστηκαν µαζί µας πολλά ωραία 
πολυφωνικά τραγούδια από τον τόπο τους. Ευχαριστούμε επίσης τον Βασίλη, τον Αουρέλ και την 
Ελόνα που µας έφεραν σε επαφή µε τους ντόπιους μουσικούς και χωριανούς. 


Αυτή η συλλογή εἶναι αφιερωμένη στη μνήμη του Αγκίμ Νάσι, τον οποίο προλάβαµε να 
γνωρίσουμε μόνο για λίγες μέρες, αλλά µας έδωσε τόσα πολλά, πάνω απ' όλα την αγάπη του για τη 
μουσική και την παρέα. 


Σχετικά µε τη δημοσιοποίηση, το μοίρασμα και την χρήση - αναδηµιοσίευση.. 

να πούμε ότι αυτές τις ηχογραφήσεις τις μοιραζόμαστε ελεύθερα και ανιδιοτελώς στο ἵντερνετ για 
τον λόγο ότι και οι άνθρωποι που μοιράστηκαν τις φωνές και τα όργανα τους μαζί µας το έκαναν µε 
τον ἴδιο τρόπο. Οπότε είναι ένα χρέος να µεταδόσουµε και µεις µε τη σειρά µας αυτή την παράδοση 
που µας δόθηκε τόσο απλόχερα. Όμως εἶναι σηµαντικό να πούμε ότι η οποιαδήποτε χρήση ή 
αναδηµιοσίευση πρέπει να γίνει µε τον ανάλογο σεβασμό στους ανθρώπους που τραγουδούν και 
στους ανθρώπους που έκαναν τη δουλειά για να υπάρχουν αυτές εδώ. Οπότε να ξεκαθαρίσουµε ότι 
δεν θέλουμε αυτές οι ηχογραφήσεις να χρησιμοποιηθούν για οποιοδήποτε προσωπικό κέρδος η 
οποιοδήποτε εμπορικό σκοπό καθώς και για οποιαδήποτε τροφή εθνικιστικών και διαχωριστικών 
αισθημάτων, μίσους και έχθρας των λαών. Αυτό το ταξίδι στην λαική σοφία το κάνουμε για 

να είμαστε πιο ελεύθερες και όχι πιο παγιδευμένοι. Τέλος, παρακαλώ (όπως λέει και η άδεια 
χρήσης απο κάτω σγεᾶ(ίῖνθ «οΠΙΠΙΟΠς) να αναφέρεται η πηγή και ποιοι εἶναι αυτοί οι άνθρωποι που 
ακούμε, στοιχειωδώς όπως το κάνουμε και σε αυτή τη σελίδα. 


Οργάνωση υλικού/μετάφραση στα Αγγλικα -- Δημήτρης 
Μετάφραση στα Αλβανικά -- Άρτεμις 


Επικοινωνία 


Δημήτρης -- ἱπι!γἰοαΠπἁπ8ο(ΟΠο{πη81].ςΟΠΙ 


Άρτεμις - ατί6πιἰς ἰἱςοιι(ΦΠοίπια]].οο(ι 





